Legebiltzarreko Erregelamenduko 130. artikuluan ezarritakoa betez, agintzen dut Nafarroako Parlamentuko Aldizkari Ofizialean argitara daitezen Nafarroako Babes Zibilari eta Larrialdien Kudeaketari buruzko uztailaren 1eko 8/2005 Foru Legea aldatzen duen Foru Lege proposamenari aurkezturiko zuzenketak. Proposamen hori 2018ko abenduaren 12ko 151. Nafarroako Parlamentuko Aldizkari Ofizialean argitaratu zen.

Iruñean, 2019ko otsailaren 7an

Lehendakaria: Ainhoa Aznárez Igarza

1. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Bi apartatuari testua gehitzeko zuzenketa:

Bi apartatu berri gehitzen zaizkio. Eduki hau izanen dute:

“j) Ezbeharren aurrean ematen den edo aurreikusten den erantzuna prestatzea, larrialdiko planak eta eragiketa-protokoloak ezarriz, ezbeharrean parte hartu beharko duten zerbitzu guztien jarduketa koordinatua ahalbidetuko duten funtzio eta hierarkia egiturak jasoko dituztenak.

k) Oinarrizko zerbitzuak berrezartzea eta ezbeharrak ukitutako ehundura sozioekonomiko eta eta ingurumenekoa berreskuratzeko programa sustatzea”.

Zioak: Osoagoa iruditzen zaigu.

2. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Laugarren apartatua aldatzeko zuzenketa. Hona eduki berria:

“Nafarroako administrazio publikoek, nork bere eskumenen esparruan, babes zibilaren arloan egin behar dituzten oinarrizko jarduketak hauek dira: arrisku egoerak aurreikusi eta horiei aurrea hartzea, plangintzak egitea, esku-hartzea (babes zibileko planak abian jarri ondoren), koordinazioa, egoera normaltasunera ekartzea, eta herritarrei eta larrialdietako zerbitzuetako langileei argibideak eta prestakuntza ematea”.

Zioak: Jarduketaren norabidea plan bakoitzean ezartzen da eta ez modu orokorrean.

3. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Sei apartatua aldatzeko zuzenketa; honako eduki hau izanen du:

“7. bis artikulua. Informazio- eta alerta-sarea.

Nafarroako Gobernuko Herritarren segurtasunaren arloko departamentu eskudunak informazio- eta alerta-sare bat sortu eta koordinatuko du, larrialdiko egoerak aurreikusteko, detektatzeko eta jarraitzeko sistema gisa, eta agintari eskudunei eta larrialdiko egoeretan parte hatzen duten zerbitzuei larrialdien abisuak komunikatzeko sistema gisa eta herritarrentzako informazio-zerbitzu gisa.

Sistema Babes Zibilerako Zerbitzuak kudeatuko du, Nafarroako Gobernuan segurtasun publikoaren ardura duen departamentuaren zuzendaritzaren pean.

Sareak, erregelamendu bidez ezartzen diren baldintzetan, Nafarroako Foru Komunitateko arriskuen inbentarioa, katalogoa eta arriskua jasoko ditu, eta haiek aldizka gaurkotuko dira.

Aipatutako sarean parte hartuko dute larrialdiko egoeren prebentzioan eta haiek detektatzen eta jarraitzen lagundu dezaketen Nafarroako administrazio publiko guztiek eta haren sektore publikoko erakunde guztiek.

Halaber, erraztasunak emanen dira sarean funtzionalki integratzeko Nafarroako Foru Komunitatearen lurraldean egon daitezkeen gainerako informazio- eta alerta-sistema publiko zein pribatuak.

Sistemaren elkarreragingarritasuna sustatuko da, denbora errealean larrialdiei buruzko informazio guztia edukitzeko.

Alarma eta Alerta Sarearen kudeatzaileak, informazioaren titularrekin lankidetzan, ezbehar-atalaseak ezarriko ditu pertsonei nahiz ondasunei kalteak eragiteko aukerari erreparatuta, eta agintariei, larrialdi zerbitzuei eta herritarrei atalase bakoitzean jakinarazi beharreko abisuak ezarriko ditu.

Alarma eta Alerta Sarearen kudeatzaileak herritarrei nahiz babes zibileko sisteman inplikatutako entitate guztiei informazioa emanen die, bai modu prebentiboan, bai modu erreaktiboan ere Horretarako, abisu-sistema desberdinak ezarriko ditu, hedapenaren eraginkortasuna bermatuko dutenak, hedapen hori zuzentzen zaien kolektiboei dagokienez.

Zioak: Egokiagoa iruditzen zaigu.

4. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hamabosgarren apartatua kentzeko zuzenketa.

Zioak: Ez du zentzurik. 41. artikuluan jada ezarrita daude sartutako eginkizunak eta egindako aldaketak.

Larrialdien kudeaketarako zentroa espazio fisiko bat da, zeinari zenbait eginkizun esleitzen zaizkion; haren zuzendaritza, berriz, planetan ezarritakoaren araberakoa izanen da. Haren eginkizuna koordinazioa erraztea da.

5. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hamaseigarren apartatua aldatzeko zuzenketa; honako hau da edukia:

“f) Informazio- eta alerta-sarean sartzea, foru lege honetan ezarritako baldintzetan”.

Zioak: Egokiagoa da planteatutako aldaketarako.

6. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hamazazpigarren apartatua gehitzeko zuzenketa; honako hau da edukia:

“i) Foru lege honetan araututako informazio- eta alerta-sarea sortu eta koordinatzea.

Zioak: Departamentuaren eskumena da, planteatutako aldaketaren arabera, eta beharrezkotzat jo da artikulu honetan sartzea.

7. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hogeita seigarren apartatua aldatzeko zuzenketa; honako hau da edukia:

«Hogeita sei. “39. bis artikulua gehitzen da. Hona testua:

39. bis artikulua. Honako hauek dira larrialdiak kudeatzeko sistema publikoaren parte:

a) Babes Zibileko Zerbitzua eta Larrialdien Kudeaketarako Zentroa.

b) Ospitalez kanpoko larrialdi zerbitzuak, ospitaleetako larrialdi zerbitzuak eta oinarrizko osasun laguntzakoak, ospitale eta osasun etxe publikoak eta osasuneko garraio publiko eta hitzartua, hala nola osasun zerbitzu publikoak.

c) Nafarroako administrazio publikoetako prebentzio, su-itzaltze eta salbamendu zerbitzuak.

d) Nafarroako Foruzaingoa eta Nafarroako toki entitateetako poliziak.

e) Estatuko segurtasun kidego eta indarrak, eta larrialdien kudeaketa xede duten Estatuko Administrazioaren Zerbitzuak.

f) Errepide eta herrilanetako mantentze zerbitzuak eta ingurumena babestekoak

g) Gizarte zerbitzuak.

h) Babes zibileko boluntarioen elkarteek eta toki entitateen mende dauden suhiltzaile boluntarioek zerbitzu publikoen mende jardunen dute.

i) Telekomunikazioen, uraren, gasaren eta argindarraren sareen hornidura, mantentze eta zainketa zerbitzuak, eta oinarrizko zerbitzuen beste hornitzaile batzuk.

j) Aurreko apartatuetan berariaz aipatu ez diren gainerako zerbitzu publikoak eta erakunde pribatuak, larrialdi- edo hondamendi-egeretan laguntza eta lankidetza eman dezaketenak herritarrei babesa eta laguntza emateko eginkizunetan. Horiek zerbitzu laguntzailetzat hartuko dira, eta kasuan kasuko agintaritza eskudunaren zuzendaritzaren menpe jardunen dute”».

Zioak: Egokiagoa da.

8. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hogeita zazpigarren apartatua aldatzeko zuzenketa; honako hau da edukia:

«Hogeita zazpi. Puntu bat eransten da, 4. puntua izanen dena. Honako testu hau izanen du:

“4. Babes zibilaren arloko departamentu eskudunak behar diren baliabideak edukiko ditu desgaitasuna duten pertsonek zerbitzurako sarbidea izateko mekanismoak bermatzeko. Halaber, erraztuko du zerbitzurako sarbidea izatea Europar Batasuneko beste hizkuntza ofizial batzuetan, eta hizkuntza berekien erabilerari buruzko araudia beteko du”».

Zioak: Egokiagoa da.

9. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hogeita zortzigarren apartatua aldatzeko zuzenketa; honako hau da edukia:

“3. Larrialdien Kudeaketarako Zentroa larrialdien eta babes zibilaren kudeaketaren arloko departamentu eskudunari atxikiko zaio, funtzionalki Babes Zibilerako Zerbitzuaren pean.

4. Larrialdien eta babes zibilaren kudeaketaren arloko departamentu eskudunak ezarriko ditu Larrialdien Kudeaketarako Zentroaren eta Nafarroako Foru Komunitateko Administrazioko eta beste administrazio publiko batzuetako larrialdi-zerbitzuetako aginte eta koordinazio zentroen arteko elkarreragingarritasuna bideratuko duten informatikako eta telekomunikazioetako estandar teknikoak”.

Zioak: Egokiagoa da ezarritako araupetzerako.

10. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hogeita bederatzigarren apartatua aldatzeko zuzenketa; honako hau da edukia:

“41. bis artikulua. Larrialdien Kudeaketarako Zentroaren eginkizunak.

Nafarroako Gobernuak, erregelamendu bidez, zentro horren eginkizunak, antolamendua eta funtzionamendua arautuko ditu.

Erregelamendu bidez ezartzen diren eginkizunez gain, Larrialdien Kudeaketarako Zentroari honako hauek dagozkio:

a) Larrialdietako deiak hartzeko zerbitzua ematea 112 telefono zenbakiaren bakarraren bidez.

b) Behar diren zerbitzuen koordinazio eta bateragarritasuna kudeatzea eta teknikoki laguntzea, esku hartzen duten baliabideen kudeaketa optimizatuz, ezarritako mugikortasuneko protokolo eta prozeduren arabera edo jaso daitezkeen aginduen arabera.

c) Larrialdiaren bilakaeraren kontrola eta jarraipena egitea; horri begira, koordinazio eraginetarako behar den informazio guztia jasoko du.

d) Babes zibileko informazio eta alerta sarearen transmisioen komunikazio, kontrol eta koordinazio sisteman parte hartzea, alertak zuzenean eginez, larrialdi motaren arabera ezarritako moduan.

e) Koordinazio Operatiboko Zentrorako eta Koordinazio Operatibo Integratuko Zentrorako balio izatea larrialdi egoera bat deklaratzen denean, babes zibileko kasuan kasuko plan autonomikoa abiarazi ostean, plana formalki abiarazi duen babes zibileko agintari eskudunaren zuzendaritzapean”.

Zioak: Osoagoa iruditzen zaigu oinarrizko eginkizunei dagokienez.

11. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hogeita hamaikagarren apartatua aldatzeko zuzenketa; honako hau da edukia:

3. zenbakiko puntuaren azken lerrokada kentzen da; gainerakoa lege proposamenean bezala geratzen da.

Zioak: Ez zaigu egokia iruditzen hura lege honetan arautzea; izan ere, lege hau teknikariei buruzkoa da, orokorrean. Beste erregulazio bereziago behar du, eta negoziatua, izan ditzakeen eraginengatik.

12. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Nafarroako Alderdi Sozialista

Hogeita hamabigarren apartatua aldatzeko zuzenketa; honako hau da edukia:

«Hogeita hamabi. 43. artikuluko 2. apartatua aldatzen da. Honela geldituko da idatzita:

“2. Protokolo operatiboak babes zibilaren arloan eskumena duen departamentuko titularrak ontesiko ditu, Babes Zibilerako Zerbitzuak proposatuta, esku hartzen duten baliabideen titularrekin ados jarrita”».

Zioak: Legearekin bat datorrelako.

13. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hogeita hamahirugarren apartatua aldatzeko zuzenketa; honako hau da edukia:

«Hogeita hamahiru. 44. artikuluari bigarren paragrafo bat erantsiko zaio. Testu hau izanen du:

“Eskudantzia horiek falta direnez, pertsonen bizitza arriskuan dagoenean eta jarduteko batasunak hori ezinbesteko egiten duenean, babes zibilaren arloan eskuduna den departamentuko titularrak larrialdiari aurre egiteko jarraibide puntualak eduki ahalko ditu, edo esku hartzen dutenen artean pertsona bat izendatu ahalko du, daukan trebeziaren arabera, eragiketetarako zuzendari moduan”».

Zioak: Egokiagoa iruditzen zaigu haren eskumenetarako.

14. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Hogeita hamalaugarren apartatua kentzeko zuzenketa.

Aldatzeko proposamena kentzen da, jatorrizko testua gera dadin.

Zioak: Aldaketa ez zaigu beharrezkoa iruditzen. Uretako eta ur azpiko salbamendurako taldeak eta mendiko salbamendurakoak sortuta daude jada.

15. zuzenketa

NAFARROAKO ALDERDI SOZIALIISTA

TALDE PARLAMENTARIOAK AURKEZTUA

Azken xedapen bat gehitzeko zuzenketa. Hona hemen edukia:

“Azken xedapenetan lehena bis. Nafarroako Suhiltzaileen Zerbitzua

Foru lege honen testu osoan zehar, ulertuko da “prebentzio, su-itzaltze eta salbamendu zerbitzuak” terminoaren ordez, Nafarroako suhiltzaileen zerbitzua erabili behar dela, irailaren 9ko 198/2015 Foru Dekretuan ezarritakoaren indarrez”.

Zioak: 198/2015 Foru Dekretua.